b'\n_START_ARTICLE_\nDS \xc2\xabGulnes\xc2\xbb\n_START_SECTION_\nKrigsforlis\n_START_PARAGRAPH_\nDS \xc2\xabGulnes\xc2\xbb var, if\xc3\xb8lge Bergens Tidende 8. desember 1936, p\xc3\xa5 reise fra Oporto til San Juan de Aznalfarache, rett ved Sevilla, hvor skipet skulle laste kis for Manchester i England. Straks etter ankomst mandag den 7. desember ved 13.30 tiden, f\xc3\xb8r lasten hadde blitt losset, ble skipet truffet midtskips av en bombe sluppet fra et fly._NEWLINE_If\xc3\xb8lge Aftenposten 9. desember 1936 ble flyene som bombet Gulnes oppgitt \xc3\xa5 tilh\xc3\xb8re den offisielle spanske regjeringen i Madrid. Aftenposten videreformidlet den 10. desember 1936 en meddelese fra Daily Mail om at besetningen til et av flyene som ble skutt ned under bombardementet av Sevilla, var russisk. Den 15. desember 1936 skriver Aftenposten at den spanske statsministeren Largo Cabellero dementerer at \xc2\xabkategorisk bekrefte at nevnte skip ikke har v\xc3\xa6rt gjenstand for bombardement av nogen regjeringsaeroplaner, idet de loyale luftstridskrefter ikke har foretatt noen operasjoner p\xc3\xa5 s\xc3\xa5danne steder\xc2\xbb. _NEWLINE_Dagen etter den 16. desember 1936 omtaler Aftenposten den spanske regjeringens dementi som eiendommelig med henvisning til at havnen som ble bombet l\xc3\xa5 i gangavstand til Sevilla som allerede var besatt av nasjonalistene: \xc2\xabIf\xc3\xb8lge den meddelse som Utenriksdepartementet har oppn\xc3\xa5dd \xc3\xa5 f\xc3\xa5 fra den spanske regjeringen har alts\xc3\xa5 nasjonalistene v\xc3\xa6re begynt \xc3\xa5 bombe seg selv fra luften. Det lyder ikke meget sannsynlig og utenriksminister Koht har da ogs\xc3\xa5 tydelig sagt fra at efter hans mening kan det ikke v\xc3\xa6re tvil om at bombardementet blev foretatt av et regjeringsfly. Det eneste som det st\xc3\xa5r tvil om er om Gulnes blev truffet ved en feiltakelse eller om hensikten virkelig var \xc3\xa5 treffe b\xc3\xa5ten\xc2\xbb. Det fremg\xc3\xa5r av samme artikkel i Aftenposten en offisiell meddelse fra den spanske marine og luftfartsministerum at det at \xc2\xab5 fly har gjennomf\xc3\xb8rt et meget effektivt bombardement av flyplassen Tablada ved Sevilla hvor det fantes 18 facistiske bomeflyfly\xc2\xbb. Samme dag presenterer Aftenposten ogs\xc3\xa5 et kart som viser at havnen hvor Gulnes l\xc3\xa5, er rett ved en flyplassen Tablada som skal ha v\xc3\xa6rt m\xc3\xa5let for angrepet._NEWLINE_Fire norske sj\xc3\xb8mennene omkom i bombingen av Gulnes, if\xc3\xb8lge Aftenposten, 9. desember 1936: Fyrb\xc3\xb8ter Egil Pleym Nilsen fra Nesna i Helgeland, f\xc3\xb8rstestyrmann Adolf J. Lund fra Ervik i Bergen, fyrb\xc3\xb8ter Eugen Marinus Hansen fra Drammen og kokk Alfred A. Aasheim fra Meling p\xc3\xa5 B\xc3\xb8mlo. De ble alle gravlagt i en felles grav p\xc3\xa5 kirkeg\xc3\xa5rden San Fernando i Sevilla, ved siden av graven til kommand\xc3\xb8r Gabriel Kielland. En obelisk ble reist p\xc3\xa5 deres felles grav med p\xc3\xa5skriften: En memoria de las victimas del vapor Norvego Gulnes. Guds fred._NEWLINE_Ingolf Nord fra Bergen, Olaf Dr\xc3\xb8nen fra Austevoll og John Schau fra Oslo ble lettere skadet.'